  Майя Бывальцева Калыккуспо шашкиен шудонъя Россилэн чемпионатаз но первенствояз но ӟуч шашкиен шудонъя огъяросси ӵошатсконъёсын Удмуртиысь Пичи Пурга ёросысь пиналъёс дас медаль утӥзы. Со сярысь  вотэсбамаз ивортэ Пичи Пургаысь Нылпи творчествоя центрлэн кивалтӥсез Нина Сабирова. Ӵошатсконъёс 28-тӥ куартолэзьысен 9-тӥ инвожоозь Сочиысь Лоо посёлокын ортчизы. Вожвылъяськонэ 27 улосвылъёсысь 500-лэсь трос спортсменъёс пыриськизы. Пичи Пурга ёросысь 9 пиналъёс кужымзэс мертаны ветлӥзы. Тужгес узыр емыш люказ Пичи Пургаысь Нылпи творчествоя центрын дышетскись Ульяна Иванова, со ньыль зарни но одӥг бронза медаль басьтӥз. Нина Сабировалэн ивортэмезъя, нылаш та ӵошатсконъёсын рекорд пуктӥз. Шашкиен шудон спортлэн историяз туж шер пумиськылэ, куке кунлэн чемпионэз луэ ӟуч но, калыккуспо но шакшиосын шуонъя Россилэн первенствояз вормем одӥг спортсмен Нина Сабирова, Пичи Пургаысь Нылпи творчествоя центрлэн кивалтӥсезНылпи творчествоя центрын ик дышетскись Елизар Моторин ӟуч шакшиен шудонын бронза медаль утӥз. Данъетъёс басьтӥзы Пичи Пургаысь нылпи спортшколаын дышетскисьёс но: Максим Волков калыккуспо шакшиен шудонын бронза медаль утӥз, Юлиана Тимофеева ӟуч шашкиен шудонын — кык бронза. Эдэйгуртысь Кирилл Возняков ӟуч шашкиен шудонын азвесь медаль басьтӥз. Пичи Пурга ёросысь делегацилэн кивалтӥсез Фирдус Абдрахманов верамъя, мукет улосвылъёсын ӵошатыса, ёросысьтызы пиналъёс тужгес трос медальёс утӥзы. Тодэ вайытом, куартолэзь кутсконын Пичи Пурга ёросысь Сизяшур гуртысь сизьым аресъем Ульяна Иванова Турциын ӟуч шашкиен шудонъя Европалэн первенствояз куинь зарни медаль басьтӥз. Тегъёс: Спорт Удмуртия Россия пиналъёс ПичиПурга шашки  